section_heading: Tehnički detalji
paragraph_text: Plinski motor se razlikuje od benzinskog u načinu mješanja zraka i goriva. Benzinski motor upotrebljava rasplinjač ili ubrizgavanje goriva u cilindar dok plinski motor često upotrebljava Venturijev sustav kako bi uveo plinsko gorivo u struju zraka. Prvi plinski motori su upotrebljavali sustav s tri ventila s razdvojenim usisnim ventilima zraka i plinskog goriva. Kad se usporede plinski i dizelski motori, slaba točka plinskih motora je ispušni ventil zbog toga što su ispušni plinovi kod plinskog motora puno više temperature nego kod dizelskog i to znatno utječe na snagu. Zato će dizelski motor imati veću snagu od plinskog motora koji koristi isti blok motora. Dizelski motor će općenito imati tri područja rada, pripremno, osnovno i kontinuirano dok će plinski motor imati samo kontinuiranu mogućnost rada i to s manjom korisnošću od dizelskog.